מנטרה הינה הברה, מילה או פסוק, בד”כ בשפה קדושה (כמו סנסקריט או גורמוקי) המרוממת או משנה את התודעה. המנטרה פועלת הן דרך משמעותה והן דרך אפקט הצליל, הקצב והטון שלה. בעברית, אין הבחנה ברורה בין singing, כלומר שירה רגילה, לבין chanting. בקונדליני יוגה לחזרה על המנטרה יש כוונה: היא מאפשרת את הכוונת התודעה ושליטה בכיוון שלה. אנחנו מבטאים את המילים המרוממות של המנטרה, ובאמצעות הפעולה הפיזית של הגיית ההברות, לצד הפעולה התודעתית, של כיוון התודעה אל עבר המילים, אנו מניעים ערוצי אנרגיה בגוף, כמו נגן הפורט על מיתרים בכלי נגינה. הצלילים יוצרים תהודה בתוך חללי גוף כגון, עצמות הגולגולת, הסינוסים ובית החזה. הלשון לוחצת על החיך העליון, מעוררת את ההיפותלמוס וגורמות להפרשת הורמונים מבלוטות המוח. שינויים אלה גורמים למצב נפשי מאוזן יותר ותומכים שחרור של תבניות חשיבה מגבילות מתת המודע, הרגעת מצבי לחץ וחרדה, והתעלות רגשית ורוחנית. עבודה נכונה עם מנטרות יכולה לחזק את מערכת החיסון, לשפר את  הריכוז והזיכרון. למנטרה פוטנציאל לריפוי עמוק, הן ברובד הגופני, והן מבחינה נפשית ורוחנית.